Diari Oficial de la Generalitat Valenciana


Sumari del DOGV 3430, del 09-02-1999 (1999/207)

RESOLUCIÓ de 17 de desembre de 1998, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació per al Foment de l'Educació i la Cultura.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3430

Data del DOGV
:   09-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/207


Data del document
:   17-11-1998

Organisme emissor
:   Conselleria de Presidència

Tipus de document
:   Resolució

Descriptors 

:   * fundació
    * registre de documents

RESOLUCIÓ de 17 de desembre de 1998, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació per al Foment de l'Educació i la Cultura. [1999/Q207]
  
Vista la sol·licitud del dia 25 de juny de 1998, que va entrar en el Registre en la mateixa data, efectuada pel senyor Enrique Marmaneu Laguía, en representació de la Fundació per al Foment de l'Educació i la Cultura, en què se sol·licitava la inscripció de dita entitat en el Registre de Fundacions de la Comunitat Valenciana, en base als següents,
  
Antecedents de fet
  
Primer
  
Que segons l'escriptura de data 10 de juny de 1998, i amb número de protocol 2.457, autoritzada pel notari del Col·legi de València, el senyor Joaquín Sapena Davo, en aquesta data van comparéixer el senyor Álvaro Bonastre Peiró, el senyor Emilio Peña Ivars, el senyor Manuel Ferrer Piqueras, el senyor Juan Piquer Pascual i el senyor José-Luis Momparler Baviera, representat pel senyor José Ballester Orrico, per a constituir en aquest acte l'entitat denominada Fundació per al Foment de l'Educació i la Cultura.
  
En el citat acte, el senyor José Ballester Orrico, alhora que va representar el senyor José-Luis Momparler Baviera, acceptà la seua designació al càrrec de patró de la Fundació.
  
També, en data 17 del mateix mes i any, mitjançant diligència de l'esmentat notari, que es va incorporar a l'escriptura de constitució citada, va comparéixer el senyor José-Luis Momparler Baviera, als efectes d'aprovar i ratificar en totes les seues parts la repetida escriptura.
  
Segon
  
Segons l'article 4 dels seus estatuts, la Fundació té com a fins la satisfacció, foment, impuls, protecció i suport de qualssevol iniciativa de caràcter cultural, de forma preferent, però també assistencial i investigador que realitzen els beneficiaris d'aquesta. Per a l'èxit d'aquests fins la Fundació actuarà en la forma descrita en els apartats II i III del present article.
  
Segons l'apartat IV del citat article 4 estatutari, seran beneficiàries de la Fundació les persones físiques i jurídiques que tinguen la residència en el seu àmbit d'actuació (preferentment la Comunitat Valenciana) i que, a juí del Patronat, siguen mereixedores d'ajuda i s'evitarà qualsevol tipus de discriminació per raó o circumstància personal o social. Conforme als seus mèrits i a les seues necessitats econòmiques, se les concediran ajudes i beques perquè puguen seguir els estudis.
  
Tercer
  
La dotació de la Fundació, segons consta en l'escriptura fundacional, de data 10 de juny de 1998, és de dos milions cinc-centes mil pessetes (2.500.000 PTA), aportada pels cinc fundadors a raó de cinc-centes mil pessetes (500.000 PTA) cada u.
  
La realitat d'aquestes aportacions dineràries s'acredita mitjançant un certificat de l'entitat Sindibank, SB, incorporat en l'escriptura de constitució.
  
Quart
  
D'acord amb allò que s'ha establit en l'atorgament tercer de la carta fundacional, i el títol segon dels estatuts fundacionals, el Patronat és l'òrgan de govern i representació de la Fundació, compost per un mínim de tres i un màxim de nou patrons. El càrrec de patró tindrà una duració de cinc anys, a excepció dels patrons fundadors, que ho seran amb caràcter vitalici. Els patrons designaran entre ells, per majoria absoluta, el president, un vicepresident i un secretari. Tots ells hauran de ser patrons excepte el secretari que pot no ser-ho.
  
El Patronat inicial queda compost per les següents persones:
  
President: 1. Juan Piquer Pascual.
  
Vicepresident: 2. José-Luis Momparler Baviera.
  
Secretari patró: 3. Manuel Ferrer Piqueras.
  
Vocals: 4. José Ballester Orrico; 5. Álvaro Bonastre Peiró; i 6. Emilio Peña Ivars.
  
La resta de l'articulat estatutari regula totes les qüestions establides legalment en matèria de fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de fundació per a fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Examinats els fins de la Fundació, la dotació així com l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en l'escriptura pública de 10 de juny de 1998, compleixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda com a tal, tenint en compte el fi que persegueix segons l'article 4 dels seus estatuts.
  
Cinqué
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15, lletra o) del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, en la redacció donada a aquest per l'article únic del Decret 106/1998, de 21 de juliol, tot això, en relació amb el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, pel que fa a l'estructura administrativa a nivell de servei.
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i l'altra normativa de pertinent aplicació, resolc:
  
Primer
  
Inscriure com a fundació la denominada Fundació per al Foment de l'Educació i la Cultura, en el Registre de Fundacions de la Comunitat Valenciana amb el número 307 (V) i classificar-la de caràcter cultural. El seu domicili radicarà a València, carrer de Joaquim Costa, 54, porta 14.
  
Segon
  
Inscriure en el Registre de Fundacions de la Comunitat Valenciana, els estatuts perquè ha de regir-se la Fundació, elevats a escriptura pública de data 10 de juny de 1998, amb el número de protocol 2.457, autoritzada pel notari del Col·legi de València, el senyor Joaquín Sapena Davo.
  
Tercer
  
Inscriure en el citat Registre el nomenament del primer Patronat segons figura en l'antecedent de fet quart de la present resolució.
  
Notifiqueu l'actual resolució, amb l'advertiment que contra aquesta, que no esgota la via administrativa, es podrà presentar recurs ordinari davant d'aquest mateix òrgan o davant del conseller de Presidència en el termini d'un mes, a comptar des de la data de la notificació d'aquesta, de conformitat amb allò que s'ha disposat en el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.